Ուկրաինայի համար մղվող պայքարում հայ ժողովրդի դուստրերից աչքի ընկավ Անժելիկա Միքայելյանը: Նա մասնակցեց Լուգանսկ, Խարկով, Պոլտավա քաղաքների ազատագրմանը: Անժելիկան համարձակ եւ քաջ մարտիկի համբավ էր նվաճել եւ առաջադրանքները ճշտորեն կատարելու համար պարգեւատրվեց անվանական զենքով: Անժելիկան շուտով սպայի կոչում է ստանում, դառնում լավագույն հետախույզ եւ իր մարտական ընկերների հետ բազմիցս թափանցում հակառակորդի պաշտպանություն` «լեզու» որսալու եւ ռազմական կարեւոր տեղեկություններ բերելու: